Vladimir Stojanov
<s>Vladimir Stojanov (Vrbas, 1952) je glumac, pozorišni i TV reditelj, teatrolog, producent i novinar.</s><s>Bio je član Narodnog pozorišta u Pirotu (1976) i Pokrajinskog narodnog pozorišta u Prištini (1984).</s><s>Jedan je od osnivača i rukovodilaca Dopisnog pozorišta i Pozornice dramske umetnosti u Novom Sadu.</s>

<s>Radio je u ŽTP Novi Sad kao sekretar i animator kulture (1978-1990).</s><s>Režirao je u dramskom studiju KUD-a „Sonja Marinković“ (1973-1974), KUD-u „Železničar“ (1978-1988), KUD-u „Zmaj“ iz Iriga (1990-2000), kao i u okviru Pozornice dramske umetnosti i Dopisnog pozorišta.</s><s>Igrao je i u SNP i drugim pozorištima, a takođe i na filmu.</s><s>Bio je prisutan i na scenskom prostoru Republike Srpske.</s>

<s>Stojanov je bio upravnik Dopisnog pozorišta i Pozornice dramske umetnosti u Novom Sadu, kao i direktor filmske ustanove „Ikar“ (od 1999).</s><s>Radio je u Dokumentarno-obrazovnom programu Televizije Novi Sad (od 1990) i autor je više emisija o ljudima posvećenim dramskom stvaralaštvu.</s><s>Član je redakcije lista Pozornica.</s>

<s>Glumio je u pozorišnim predstavama „Običan čovek“, „Ljubav“, „Zli dusi“, „Emigranti“, „Malograđani“, „Tri sestre“, „Nadrealisti“, „Zločin i kazna“, kao i u igranim i dokumentarnim filmovima „Valter brani Sarajevo“, „Ram za sliku braće Ramić“, „Dopisno pozorište Mladena Dražetina“, „Srebrna jakna“, „Partenon“.</s><s>Dobio je više priznanja za glumačka i rediteljska ostvarenja na smotrama dramskog stvaralaštva.</s>

<s>Literatura 
 Vlado Mićunović, „Tragovi vremena“, Novi Sad, 1990.</s><s>Dr Petar Ljubojev, „Dopisno pozorište“, Enciklopedija Novog Sada, sveska 7, Novi Sad, 1996.</s><s>„Almanah pozorišta Vojvodine 94/95.“, Pozorišni muzej Vojvodine, Novi Sad, 1996.</s><s>„Almanah pozorišta Vojvodine 95/96.“, Pozorišni muzej Vojvodine, Novi Sad, 1997.</s><s>„Almanah pozorišta Vojvodine 98/99.“, Pozorišni muzej Vojvodine, Novi Sad, 2000.</s><s>Roman Vehovec, „Leksikon umetnika Vojvodine“, knjiga 1, Novi Sad, 2001.</s><s>Mladen Dražetin, „Pozornica dramske umetnosti“, Enciklopedija Novog Sada, knjiga 20, Novi Sad, 2002.</s><s>Dr Mladen Dražetin, „Stojanov Vladimir“, Enciklopedija Novog Sada, knjiga 27, Novi Sad, 2006.</s><s>Vlado Mićunović, „Prvi romski teatri u Srbiji i Vojvodini“, Novi Sad, 2014.</s>

<s>Spoljašnje veze 
 Pozornica dramske umetnosti i Dopisno pozorište
 Dopisno pozorište - nominacija za UNESKO
 Dopisno pozorište - Dekada Roma u AP Vojvodini
 Dopisno pozorište - Dekada Roma u AP Vojvodini</s>

<s>Srpski glumci
Srpski režiseri
Teatrologija
Biografije, Novi Sad
Biografije, Vrbas</s>

